**HAILUODON SEURAKUNTA**

**KIRKKOVALTUUSTO Pöytäkirja 3/2019**

**AIKA:** Keskiviikko 13.11.2019 klo 18.00

**PAIKKA:** Seurakuntasali

**LÄSNÄ:** Parrila Maarit, puheenjohtaja (x)

 Isola Marja-Liisa (x)

 Lepistö, Veli-Pekka (x)

 Maikkola Minna (-)

 Parrila Ulla (x)

Rantasuo Kirsi (x)

Rantasuo Pirkko (-)

Sipilä Airi (x)

Sipilä Heli (x)

Tuominen Elsa (-)

Vähäkangas Maria-Theresa (-)

Ilkko Heikki, talousjohtaja (-)

Juntunen Timo, sihteeri / kirkkoneuvoston puheenjohtaja (x)

**28 § KOKOUKSEN AVAUS**

Puheenjohtaja avasi kokouksen. Pidettiin alkuhartaus, jonka jälkeen toimitettiin nimenhuuto.

**29 § KOKOUKSEN LAILLISUUS JA PÄÄTÖSVALTAISUUS**

**Esitys**: Kutsu kokoukseen ja asialista ovat olleet nähtävillä 6.11.2019. alkaen. Kokous on päätösvaltainen, kun enemmän kuin puolet jäsenistä on saapuvilla.

 **Päätös:** Kokous todettiin lailliseksi ja päätösvaltaiseksi.

**30 § PÖYTÄKIRJAN TARKASTAJIEN VALINTA**

**Esitys**: Valitaan 2 pöytäkirjan tarkastajaa

**Päätös**: Pöytäkirjan tarkastajiksi valittiin Kirsi Rantasuo ja Airi Sipilä

**31 § PÖYTÄKIRJAN NÄHTÄVILLÄOLO**

**Asia:** KL 25:3 mukaan kirkkovaltuuston tarkastetun pöytäkirjan nähtävillä oloaika on 30 päivää.

**Esitys:** Kirkkovaltuuston tarkastettu pöytäkirja pidetään kirkon ilmoitustaululla nähtävillä 14.11.-12.12.2019 välisen ajan.

**Päätös:** Kirkkovaltuuston tarkastettu pöytäkirja päätettiin pitää kirkon ilmoitustaululla nähtävillä 14.11. – 12.12. 2019 välisen ajan.

 **32 § ASIALISTAN HYVÄKSYMINEN KOKOUKSEN TYÖJÄRJESTYKSEKSI**

 **Asia:** Kirkkovaltuuston tulee päättää kokouksen työjärjestyksestä.

**Esitys:** Kirkkovaltuusto hyväksyy asialistan kokouksen työjärjestykseksi.

**Päätös:** Kirkkovaltuusto päätti hyväksyä kokouksen asialistan työjärjestykseksi.

 **33 § SEURAKUNNAN KIRKOLLISVEROPROSENTTI VUODELLE 2020**

**Asia:** Verotusmenettelystä annetun lain mukaan seurakunnan ja seurakuntayhtymän tulee ilmoittaa tuloveroprosentin suuruus Verohallinnolle viimeistään verovuotta edeltävän vuoden marraskuun 17. päivänä. Ilmoitus tehdään myös silloin, kun tuloveroprosenttiin ei tule muutosta. Kirkkovaltuuston tai yhteisen kirkkovaltuuston päättämä kirkollisveroprosentti on verovuosikohtainen (Kirkkohallituksen yleiskirje n:o 15/2019).

Hailuodon kirkollisveroprosentti on ollut kolme viime vuotta 1,75. Veroprosentin korotukseen vuodelle 2020 on tarvetta. Perusteluja:

* Seurakunnan tulevat remonttihankkeet. 2017 Inspecta Oy teki seurakunnan kiinteistöjen kuntotarkastuksen, joissa paljastui useita kiireellisiä korjauskohteita. Remontin suunnittelu on käynnistettävä pikaisesti.
* Laskeva väestökehitys johtaa veronmaksajien määrän vähenemiseen.
* Vertailu lähialueen lähinnä samaa kokoluokkaa olevaan seurakuntiin osoittaa, että Hailuodolla on varaa korottaa veroprosenttia (esim. Lumijoella ja Utajärvellä on molemmilla veroprosentti 1,95.)
* 0,05 % korotus kasvattaa verotuloja noin 6000 eurolla.

**Esitys**: Kirkkoneuvosto esittää kirkkovaltuustolle, että se vahvistaa vuodelle 2020 Hailuodon seurakunnan kirkollisveroprosentiksi 1,80.

**Päätös:** Kirkkovaltuusto päätti vahvistaa vuodelle 2020 Hailuodon seurakunnan kirkollisveroprosentiksi 1,80.

**Valitusosoitus: Pohjois-Suomen Hallinto-oikeus**

**34 § SEURAKUNTATYÖN MAKSUHINNASTO 2020**

**Asia:** Kirkkovaltuusto vahvistaa vuosittain seurakuntatyön maksuhinnaston. Vuoden 2019 maksuhinnasto vahvistettiin kirkkovaltuuston kokouksessa 22.5.2019 (§24). Tarkistuksia hinnastoon tehtiin yhteistyössä rovastikunnan seurakuntien kanssa, hinnastojen yhtenäistämiseksi seurakuntien kesken, mutta unohtamatta rovastikunnan seurakuntien ominaispiirteitä. Vuoden 2019 hinnastoon ei ole tehty muutoksia. Hinnasto liitteenä.

**Esitys:** Kirkkoneuvosto esittää kirkkovaltuustolle, että se vahvistaa seurakuntatyön maksuhinnaston vuodelle 2020.

**Päätös:** Kirkkovaltuusto päätti vahvistaa seurakuntatyön maksuhinnaston vuodelle 2020.

**Valitusosoitus: Pohjois-Suomen Hallinto-oikeus**

**35 § SEURAKUNNAN JA HAUTAINHOITORAHASTON TALOUSARVIO VUODELLE 2020 SEKÄ TALOUS- JA TOIMINTASUUNNITELMAT VUOSILLE 2020-2022**

**Asia:** Jokaista varainhoitovuotta varten on seurakunnalle tai seurakuntayhtymälle viimeistään edellisen vuoden joulukuussa hyväksyttävä talousarvio. Varainhoitovuotena on kalenterivuosi (KJ 15:1).

Talousarviokirja liitteenä.

Hailuodon seurakunnan jäsenmäärä on laskenut 10 vuodessa 12,6 % eli 108 hengellä. Jäsenmäärä oli elokuussa 2019 746 henkeä. Työllisyys Hailuodon kunnassa on muuhun maakuntaan nähden hyvällä tasolla, työttömyysprosentti oli kuluvan vuoden elokuussa 5,3 %. Seurakunnan taloudelliset resurssit ovat kuitenkin niukat ja haasteita tuovat kirkon remontointikohteet. Vuoden 2018 tilinpäätös oli 56.000 euroa alijäämäinen ja myös kuluvan vuoden tilinpäätöksestä on todennäköisesti muodostumassa alijäämäinen, vaikka kirkkohallitus myönsi vuodelle 2019 harkinnanvaraista toiminta-avustusta 50 000 euroa. Avustusten saaminen kirkkohallitukselta jatkossakin, niin harkinnanvaraisen avustuksen kuin rakennusavustuksen muodossa on ensiarvoisen tärkeää. Talousarvioon on varattu 10 000 euron investointimääräraha ilmastointiremontin suunnitteluun.

Seurakuntatyön teemana on vuonna 2020 musiikkidiakonia. Teeman mukaisesti on sielunhoidollinen musiikkitoiminta erityispainotuksena kaikissa työmuodoissa. Kanttori ja diakonissa käyvät ”Musiikki, hoiva ja vuorovaikutus”-koulutuksen Oulussa. Seurakunnan toiminta pidetään monipuolisena ja käytettävissä olevien resurssien rajoissa mahdollisimman laadukkaana. Oman diakonia-, kasvatus-, jumalanpalvelus- ja lähetystoiminnan lisäksi seurakunta tekee kunnan, järjestöjen ja muiden yhteistyökumppanien kanssa yhteistyötä.

Seurakunnan virat säilytetään nykyisellään. Taloushallinnon palveluja hoitaa Raahen seurakunnan taloustoimisto, johtajanaan Heikki Ilkko. Maksuliikenteen teknisen palvelun, taloushallinnon raportit ja henkilöstöhallinnon järjestelmät ylläpitää Kirkon palvelukeskus. Väestökirjanpito on Oulun aluekeskusrekisterissä.

Seurakunnan toiminnan päätiedotuskanavana toimii Rauhan Tervehdys-lehti, joka jaetaan seurakuntalaisten koteihin. Seurakunta toimii aktiivisesti myös verkossa. Työntekijöiden työterveyspalvelu on järjestetty Suomen Terveystalossa. Vakuutukset ovat Vakuutusyhtiö Pohjolassa.

**Esitys:** Kirkkoneuvosto esittää kirkkovaltuustolle, että se hyväksyy seurakunnan ja hautainhoitorahaston talousarvion vuodelle 2020 sekä talous- ja toimintasuunnitelmat vuosille 2020-2022.

**Päätös:** Kirkkovaltuusto päätti hyväksyä seurakunnan ja hautainhoitorahaston talousarvion vuodelle 2020 sekä talous- ja toimintasuunnitelmat vuosille 2020-2022.

**Valitusosoitus: Pohjois-Suomen Hallinto-oikeus**

**36 § HANKE JOHTOKUNTIEN LAKKAUTTAMISESTA JA SIIRTYMISESTÄ**

**TYÖALOJEN VASTUURYHMÄMALLIIN**

**Asia:** Useat seurakunnat ovat siirtyneet hallinnossaan johtokuntamallista vastuuryhmämalliin. Malli on hallinnollisesti kevyempi ja vapaamuotoisempi kuin johtokunnat. Vastuuryhmät tukevat työntekijää seurakunnan työn suunnittelussa ilman suoraa hallinnollista ohjausvaikutusta kirkkoneuvostoon ja –valtuustoon.

Siirryttäessä johtokunnista vastuuryhmiin muutoksen vahvistaa kirkkovaltuusto. Päätöksellään se kumoaa johtokunnat, seurakuntatyön johtosäännön johtokuntia koskevat tehtävät ja hyväksyy vastuuryhmien toimintamallin. Kirkkoneuvosto nimeää vastuuryhmät ja huolehtii, että ryhmissä on luottamushenkilöedustus.

Liitteinä:

* seurakuntatyön johtosäännöistä poimitut johtokuntia koskevat tehtävät
* esitys vastuuryhmien toimintamalliksi

**Esitys:** Kirkkoneuvosto esittää kirkkovaltuustolle, että se

1. lakkauttaa diakonia- ja lähetystyön sekä julistus- ja kasvatustyön johtokunnat ja seurakuntatyön johtosäännön johtokuntia koskevat tehtävät.
2. perustaa seurakuntaan kaksi vastuuryhmää, jotka ovat diakonia- ja kasvatustyön vastuuryhmä ja julistus- ja lähetystyön vastuuryhmä
3. hyväksyy vastuuryhmien toimintamallin.

**Päätös:** Kirkkovaltuusto päätti

1. lakkauttaa diakonia- ja lähetystyön sekä julistus- ja kasvatustyön johtokunnat ja seurakuntatyön johtosäännön johtokuntia koskevat tehtävät 1.1.2020 alkaen.
2. perustaa seurakuntaan kaksi vastuuryhmää, jotka ovat diakonia- ja kasvatustyön vastuuryhmä ja julistus- ja lähetystyön vastuuryhmä
3. hyväksyä vastuuryhmien toimintamallin.

**Valitusosoitus: Pohjois-Suomen Hallinto-oikeus**

**37 § MUUT ASIAT**

1.Kirkkohallituksen yliarkkitehti Kristiina Koskiaho vieraili seurakunnassa 4.11. Vierailun tarkoituksena oli tutustua Hailuodon seurakuntaan ja sen kirkkoon ja tuleviin kirkon korjauskohteisiin. Tapaamiseen osallistuivat kirkkoherra Timo Juntunen, kirkkovaltuuston puheenjohtaja Maarit Parrila, kirkkoneuvoston varapuheenjohtaja Ulla Parrila ja suntio Kari Tanskanen. Maarit Parrila teki selkoa vierailun annista.

2. Keskusteltiin kuorolehterin valaistuksen tarpeellisuudesta ja induktiosilmukan toiminnan parantamisesta.

**38 § VALITUSOSOITUKSEN ANTAMINEN**

Puheenjohtaja antoi valitusosoitukset §33, §34, §35 ja §36.

**39 § KOKOUKSEN PÄÄTTÄMINEN**

Puheenjohtaja päätti kokouksen klo 20.06.

Maarit Parrila Timo Juntunen

puheenjohtaja sihteeri

 Kirsi Rantasuo Airi Sipilä

pöytäkirjan tarkastaja pöytäkirjan tarkastaja